open-index/open-wikipedia-markdown huggingface dataset:
Padam Padam

"**Padam Padam**" הוא סינגל של הזמרת האוסטרלית, קיילי מינוג, שיצא, על ידי חברות התקליטים דיירנוט ו-BMG רייטס מנג'מנט, ב-18 במאי 2023, כסינגל המוביל מתוך אלבום האולפן השישה עשר שלה, *Tension*. השיר נכתב על ידי אינה רולדסן ולוסטבוי והופק על ידי לוסטבוי.

נכון למאי 2025, השיר הושמע למעלה מ-191 מיליון פעמים בספוטיפיי.

## ביקורות

### רשימות ודירוגים

## וידאו קליפ
הווידאו קליפ, שבוים על ידי סופי מולר, הועלה לערוץ היוטיוב של הזמרת ב-18 במאי 2023. נכון ליוני 2023, הווידאו קליפ נצפה למעלה מ-3.9 מיליון פעמים.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קיילי מינוג
קטגוריה:שירים באנגלית
קטגוריה:וידאו קליפים שבוימו על ידי סופי מולר
קטגוריה:שירי דאנס-פופ
קטגוריה:שירי סינת'-פופ
קטגוריה:סינגלים בהוצאת BMG רייטס מנג'מנט
גאבור פרנק

**גאבור פרנק** (בהונגרית: **Frank Gábor**; בערך 1908 – 1944) היה מהנדס מכונות יהודי-הונגרי, ממציא בדיקות שכבת רנטגן, העיקרון שעל פיו פועל היום ה-CT, כלומר הטומוגרפיה הממוחשבת. פרנק ניספה בשואה.

## קורות חייו
גאבור פרנק נולד במשפחה יהודית. הוא סיים את לימודיו בגימנסיה הריאלית על שם מיקלוש זריני בבודפשט עם תוצאות מצוינות (1926). בשנות התיכון שלו היה חבר במחלקה למדעים ומתמטיקה בבית הספר. בשנת 1931 קיבל תואר בהנדסת מכונות באוניברסיטת בודפשט לטכנולוגיה ולכלכלה. לאחר מכן עבד במעבדת המחקר של טונגסרם המותג של נורות ליבון וחשמל מאוחדת ולאחר מכן קיבל עבודה במעבדת המחקר של אחת מחברות הבת ההונגריות של פיליפס. הוא השיג תוצאות משמעותיות בפיתוח קתודה תחמוצת של שפופרות קרן קתודית. ב-1938 הוא היה הראשון שהציע את שיטת הריבוד, שהיא העיקרון שעליו פועל גם ציוד ה-CT של היום (טומוגרפיה ממוחשבת).

גאבור פרנק תיעד את הנתונים בשנות ה-30 של המאה ה-20 באמצעות תהליך אנלוגי, פוטוטכני, ולא דיגיטלי, מכיוון שעדיין לא עמד לרשותו מחשב. הוא הגיש פטנט על המצאתו ב-28 ביוני 1938, אותו קיבל מאושר ממשרד הפטנטים הגרמני ב-1940 וממשרד הפטנטים ההונגרי ב-1941.

הוא יכול היה להמשיך בניסויים נוספים שלו רק עד 1944, כי כיהודי הוא נלקח למחנות שירות העבודה (עבודות כפייה לגברים יהודים עבור הצבא ההונגרי), שממנו לא חזר. אין מידע על נסיבות מותו, איננו יודעים אפילו את המקום והתאריך המדויק.

ב-15 באפריל 1940 נשא לאישה את לילה טראטנר, בתם של עורך הדין אלבין טראטנר ושל פאולה בארדושי.

## המצאתו לאחר מותו
ההמצאה המבריקה והגאונית נשכחה לזמן רב עם מותו. שלושה עשורים לאחר מכן, ד"ר ינסן פיתח מחדש את הליך בדיקת הרנטגן ברבדים, שכבר היה מבוסס על עיבוד נתונים ממוחשב. בשנת 1979 חלקו גודפרי האונספילד ואלן מקלאוד קורמאק את פרס נובל לפיזיולוגיה או לרפואה על פיתוח טומוגרפיה ממוחשבת.

## ספרות
* שאנדור יסנסקי : חלוץ הריבוד של קרני רנטגן: גאבור פרנק Frank (1944-1908) (Természet Világa 114. 2. 1983. עמודים 85–87)
* שאנדור יסנסקי: גאבור פרנק, הממציא ההונגרי של ריבוד קרני רנטגן ( Magyar Tudomány 31. 12. 1986. עמודים 978–984)
* שאנדר יסנסקי (ספרו על גאבור פרנק) : Frank Gábor, a röntgen rétegvizsgálat magyar feltalálója

## לקריאה נוספת
* ז'יגמונד בדק: הונגרים זוכי פרס נובל (Nap Kiadó Dunaszerdahely, 2005) גישה מקוונת
* ימי השנה הלאומיים שלנו 2008 (מזכירות ימי השנה הלאומית של מכון בלשי, בודפשט, 2008, עמוד 48) גישה מקוונת

## ראו גם
* ביבליוגרפיה ביוגרפית

## הערות שוליים

קטגוריה:מהנדסים יהודים הונגרים
קטגוריה:פיזיקאים יהודים הונגרים
קטגוריה:בוגרי אוניברסיטת בודפשט לטכנולוגיה ולכלכלה
קטגוריה:אישים במחנות שרות העבודה (הונגריה)
קטגוריה:נספי השואה
קטגוריה:ממציאים יהודים הונגרים
קטגוריה:מהנדסי מכונות יהודים
קטגוריה:הונגרים שנולדו ב-1908
קטגוריה:הונגרים שנפטרו ב-1944
Remedy (שיר של אלסו)

"**Remedy**" (מסוגנן כ-**REMEDY**) הוא סינגל של הדי ג'יי והמפיק המוזיקלי השוודי, אלסו, בשיתוף פעולה עם הזמר האנגלי, קונור מיינרד, שיצא לאור, על ידי חברת התקליטים 10:22PM, ב-31 באוגוסט 2018.

נכון ליוני 2023, השיר הושמע למעלה מ-178 מיליון פעמים ביוטיוב, ולמעלה מ-315 מיליון פעמים בספוטיפיי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי אלסו
קטגוריה:שירים באנגלית
קטגוריה:שירים שנכתבו על ידי אלסו
קטגוריה:שירי מוזיקה אלקטרונית
קטגוריה:שירי מוזיקת האוס
.sl

**.sl** היא הדומיין ברמה העליונה של קוד המדינה באינטרנט (ccTLD) עבור סיירה לאון.

## בקשת סומלילנד לשימוש בדומיין
בשנת 2020, שר התקשורת והאנרגיה של המדינה הבלתי מוכרת סומלילנד הגיש בקשה למשרד התקשורת והאנגריה של סיירה לאון להשתמש בדומיין. לא ידוע אם התקבלה תגובה.

## סיומות אינטרנט משניות

* com.sl: גופים מסחריים, כמו חברות.
* net.sl: גופים מסחריים הקשורים לרשת, כמו ספקיות אינטרנט.
* org.sl: ארגוני צדקה וארגונים ללא מטרות רווח.
* edu.sl: מוסדות חינוך הרשומים במדינה.
* gov.sl: ישויות ממשלתיות ומקומיות (דורש הרשאה בכתב מהמשרד המקומי).

## קישורים חיצוניים

* 
* 

## הערות שוליים

קטגוריה:סיירה לאון: כלכלה
כלא טגנקה

**כלא טגנקה** או **טגנקה** (ברוסית: **Таганская тюрьма**) היה בית כלא מפורסם במוסקבה הממוקם לא רחוק מכיכר טגנקה שממנו קיבל את שמו.

טגנקה נבנה בשנת 1804 על פי צו של הקיסר אלכסנדר הראשון, בסמוך למנזר נובוספאסקי ברובע טגנקה.

## היסטוריה
בתחילה, "טגנקה" נועד לפושעים. אולם כבר במאה ה-20 היא קיבלה מעמד של "טרנזיט", ובמאה ה-21 שהו בה גם אסירים פוליטיים. ההסבר לשינויים הללו הוא הפשוט ביותר. בבתי כלא אחרים במוסקבה - "בוטירקה" ו"מטרוסקאיה טישינה" - לא תמיד היו מספיק מקומות לאסירים חדשים.

לאחר המהפכה של 1917, כל בתי הכלא הרוסיים התמלאו בסוג "חדש" של פושעים - אסירים פוליטיים. גל המעצרים הבא נגע לדמויות דתיות. בטגנקה ב-1894 נבנתה כנסייה, אבל כבר ב-1922 היא נסגרה.

בשנת 1940, בית הכלא טגנקה היה מקום מעצרם של 4120 אסירים, בעוד שהצוות מנה פחות מ-800 איש.

ההיסטוריה של כלא זה מסתיים ב-1958. הכלא האגדי נהרס בהוראת ניקיטה חרושצ'וב.

אחד משירי הכלא הרוסיים והסובייטים המפורסמים ביותר "טגנקה"  מוקדש לכלא.

## הערות שוליים

קטגוריה:רוסיה: בתי סוהר
קטגוריה:מוסקבה: מבנים
תמילה

**תמילה** (או **ת'מילה**) היא חפירה רדודה באזור בו מי התהום קרובים לקרקע. הבור הנוצר מתמלא במי תהום (בדומה לבור הנחפר על שפת ים).

חפירת תמילה נהוגה בידי בדואים, לרוב בערוצי ואדיות. בגמר השימוש לעיתים מכסים את התמילה שוב - בכל מקרה, גם אם אינה מכוסה, היא צפויה להיסתם בשל התמוטטות דפנות הבור או סחף בעקבות שיטפון.

לעיתים התמילה מסומנת באמצעות גל אבנים או סימון אחר, כגון כלי קיבול המאפשרים את שאיבת המים ושקתות להשקיית חיות משק.

## הערות שוליים

קטגוריה:מי תהום
קטגוריה:בדואים
קטגוריה:שדאות
קטגוריה:מדבר
בניין עיריית אודסה

ממוזער| בית עיריית אודסה
**בניין עיריית אודסה** (באוקראינית: **Будинок Одеської міської ради**) באודסה, אוקראינה הוא בניין שממוקם בצומת הרחובות שדרות פרימורסקי, רחוב צ׳ייקובסקי ורחוב פושקינסקה בעיר. הבניין נבנה בסגנון נאו-קלאסי, בתכנונם של האדריכלים פרנצ'סקו בופו וגרגוריו טוריצ'לי, בשנים 1828–1834. בשנים 1871–1873 נבנה מחדש על ידי פרנץ מורנדי.

## תיאור המבנה
בחזית מוצבים שני פסלים גדולים המתארים את קרס, אלת החקלאות הרומית ואת האל מרקוריוס, אל המסחר. הפסלים מסמלים את ייעודו המקורי של הבניין כבורסת סחורות. הפסלים הם מעשי ידיו של הפסל לואיג'י איוריני. פסלי האלים החליפו פסלים מוקדמים יותר של אריה ודוב שהיו מוצבים משני צידי הכניסה בגומחות. על ראש הבניין, מעל השעון מוצבים פסלים של אלים יווניים.

השעון מעל הכניסה מנגן מדי חצי שעה את המנגינה "אודסה העיר שלי" מתוך האופרטה *"שיטה לבנה"* מאת המלחין הסובייטי איסאק דונייבסקי. מנגינה זהה מקבלת את פני הרכבות הנכנסות לתחנת הרכבת של אודסה.

בחזית המבנה כיכר קטנה בשם דומסקה, ובה אנדרטה לזכר אלכסנדר פושקין ששהה 13 חודשים באודסה, וכן תותח ימי מהפריגטה הבריטית HMS Tiger, שהוטבעה לחופי העיר במלחמת קרים.


קובץ:City_Hall_Odessa_4.jpg|האלים היווניים בראש המבנה
קובץ:City_Hall_Odessa_2.jpg|האלה קרס
קובץ:City_Hall_Odessa_3.jpg|האל מרקוריוס


## קישורים חיצוניים

## הערות שוליים

קטגוריה:אודסה: מבנים
קטגוריה:בתי עירייה
כוח החיים

**כוח החיים** (בצרפתית: **Élan vital**) הוא מונח שטבע הפילוסוף הצרפתי אנרי ברגסון בספרו Creative Evolution משנת 1907, בו התייחס לשאלת הארגון העצמי והמורפוגנזה הספונטנית של דברים בצורה מורכבת יותר ויותר. "כוח החיים" תורגם במהדורה האנגלית כ"דחף חיוני", אך בדרך כלל מתורגם על ידי מתנגדיו כ"כוח חיוני" או "כוח החיים". זהו הסבר היפותטי לאבולוציה ולהתפתחות של אורגניזמים, שאותו ברגסון קישר קשר הדוק עם התודעה – התפיסה האינטואיטיבית של החוויה וזרימת הזמן הפנימי. "כוח החיים" הוא סוג של הסבר מסוג ויטליזם, וכמו תאוריות נוספות דומות, הוא נחשב מאז אמצע המאה ה-20 כפסאודו-מדע.

## מבשרים
קודמיו של ברגסון היו הפילוסוף הסטואי הקדם-נוצרי פוסידוניוס, שטען שיש "כוח חיוני" שנפלט מהשמש ומגיע לכל היצורים החיים על פני כדור הארץ, וזנון מאליאה. רעיון של ויטליזם – כוח מסתורי כלשהו שייחודי ליצורים חיים ומאפשר את קיומם קיים גם בהפיזיקה של אריסטו.

המושג "כוח החיים" דומה גם למושג הקונאטוס של ברוך שפינוזה, כמו גם למושג הרצון לחיות של ארתור שופנהאואר ו"עקרון החיים" (āyus) הסנסקריטי.

## השפעה
הפילוסוף הצרפתי ז'יל דלז ניסה להחזיר את החידוש שברעיון של ברגסון בספרו "ברגזוניזם", אם כי שינה משמעותית את המונח עצמו. מונח זה כבר לא נחשב לכוח מיסטי וחמקמק הפועל על חומר, כפי שהיה בוויכוחי הוויטליזם של סוף המאה ה-19. "כוח החיים" אצל דלז מציין כוח פנימי, חומר שבו אי אפשר להבחין בין חומר אורגני ולא אורגני, והשלב בו מופיעים חיים הוא בלתי ניתן לקביעה חד משמעית.

ב-1912 כתבה ביאטריס מ' הינקל שתפיסת החשק המיני של קרל גוסטב יונג דומה ל"כוח החיים" של ברגסון.

למושג "כוח החיים" הייתה השפעה על הפסיכיאטר והפנומנולוג יוג'ין מינקובסקי ועל תפיסתו את "הכוח האישי" (*personal élan*) – המרכיב שלתפיסתו שומר את האדם בקשר עם תחושת החיים.

הצבא הצרפתי שילב את הדוקטרינה של כוח החיים בחשיבתו במהלך ההכנה למלחמת העולם הראשונה, בטענה שרוחם האינדיבידואלית של חיילים חשובה יותר לניצחון מאשר כלי נשק.

## ביקורת
* גנטיקאים לא רואים שום "כוח חיים" מלבד המטריצה הארגונית הכלולה בגנים עצמם, לפי וייר (R. F. Weir).
* הביולוג ההומניסט החילוני הבריטי ג'וליאן האקסלי העיר ביובש ש"כוח החיים" של ברגסון אינו הסבר טוב יותר לחיים מאשר הסבר פעולתו של מנוע רכבת על ידי ה-élan locomotif שלו ("כוח הקטר"). אותו כשל אפיסטמולוגי לכאורה זכה לפרודיה בקומדיה "החולה המדומה" של מולייר, שבו רופא אליל "עונה" על השאלה "מדוע אופיום גורם לשינה?" בתשובה: "בגלל כוחו המרדים". עם זאת, האקסלי השתמש במונח כוח החיים במובן מטפורי יותר:

* המחבר והתאולוג הנוצרי הפופולרי ק. ס. לואיס דחה את הרעיון של ברגסון במאמרו "משקל התהילה" וקבע: "גם אם כל האושר שהבטיחו יכול להגיע לאדם עלי אדמות, בכל זאת כל דור יאבד אותו במוות, כולל הדור האחרון. כל הסיפור לא יהיה כלום, אפילו לא סיפור, לנצח נצחים. מכאן כל השטויות שמר שואו מכניס לנאום הסיום של לילית, והערתו של ברגסון ש**כוח החיים** מסוגל להתגבר על כל המכשולים, אולי אפילו מוות – כאילו נוכל להאמין שכל התפתחות חברתית או ביולוגית על הפלנטה הזו תעכב את הסניליות של השמש או תהפוך את החוק השני של התרמודינמיקה."

## ראו גם
* הכוח החי

## הערות שוליים

קטגוריה:פילוסופיה
קטגוריה:מיסטיקה
קטגוריה:פסאודו-מדע
רעידת האדמה ביהודה (31 לפנה"ס)

**רעידת האדמה ביהודה** היא רעידת אדמה שהתרחשה באזור ים המלח ביהודה בשנת 31 לפנה"ס  במהלך התקופה הרומית בארץ ישראל.

רעידת האדמה נרשמה בקטלוגים של רעידות האדמה ההיסטוריות על סמך תיאורה בספריו של יוספוס פלביוס "מלחמות היהודים" ו"קדמוניות היהודים". 

על פי תיאור זה, רעידת האדמה התרחשה במהלך המלחמה שהתנהלה בין הורדוס למליכוס מלך הנבטים בשולי המלחמה האחרונה של הרפובליקה הרומית, והביאה ל-30,000 הרוגים.

"כי בשנה השביעית למלכותו בעצם ימי מלחמת אַקְטְיוּם רגזה ארץ יהודה תחתיה ..." (מלחמות, א, 370 – 371) 

עיון מעמיק בדיווח זה, שנכתב כ-100 שנה לאחר התרחשות האירוע, מעלה ספקות רבים לגבי אמינותו בכל הקשור להיקף האירוע ולנזקים שנגרמו על ידו. מחברים נוספים שהתייחסו לרעידת אדמה זאת בעבודותיהם הסתמכו על טקסטים שאמינותם המקצועית ודיוקם מוטלים בספק, כגון מדרשים, ספרים חיצוניים ומקורות נוצריים ויהודיים אחרים שנכתבו בתקופת בית שני.

אין תמימות דעים בין החוקרים בשטח לגבי מוקד הרעש ולגבי העדוית הפיזיות לקיומו.

היעדר ראיות ארכאולוגיות להרס מבנים ויישובים, מרמז על כך שמדובר ברעידת אדמה מתונה בדרגת 6 – 6.5 בסולם ריכטר ולא באסון טבע נרחב. 

ארכיולוגים מסוימים גורסים שרעידת האדמה של שנת 31 לפני הספירה גרמה נזקים לחורבת קומראן והובילה לעזיבת המקום. יש סבורים שרעידת האדמה הורגשה גם במצדה וביריחו.

מחקרים גאולוגיים שהתנהלו באגן ים המלח, באזור צאלים ובאזור יריחו, חשפו ממצאים שעשויים להיות קשורים לרעידת האדמה של שנת 31 לפני הספירה, אם כי התוצאות אינן חד משמעיות. 
## ראו גם
* רעידות אדמה באזור הלבנט
## הערות שוליים

קטגוריה:ארץ ישראל: רעידות אדמה
קטגוריה:אסונות טבע בארץ ישראל
קטגוריה:30-39 לפנה"ס
Vulgar

"**Vulgar**" (בעברית: "**ווּלגָרִי**" או "**גַס**") הוא שיר שהוקלט על ידי האישיות האנגלייה סם סמית' והזמרת-יוצרת האמריקאית מדונה. הוא יצא לאור כסינגל ב-9 ביוני 2023, בהוצאת חברת התקליטים קפיטול רקורדס. "Vulgar" נכתב על ידן לצד איליה סלמנזאדה, ראיין טדר, עומר פדי, הנרי וולטר וג'יימס נייפס.

## רקע וכתיבה
סם סמית' הוציאו את האלבום *[[Gloria (אלבום של סם סמית')|Gloria]]* בינואר 2023. האלבום קודם באמצעות הפצת מספר סינגלים ברחבי העולם, כולל "" (2022), שהגיע למקום הראשון במצעד הבילבורד הוט 100. סמית' ביצעו את השיר ביחד עם קים פטרס בטקס פרסי גראמי ה-65; מדונה הקריאה את השמות של סמית' ופטרס לפני ההופעה. מדונה נשאה נאום על המונח מחלוקת בעת שהכריזה על ההופעה, וקבעה: "אני כאן כדי להודות לכל המורדים שם בחוץ שיוצאים לדרך חדשה ולוקחים את הסכנות הכרוכות בזה. חבר'ה צריך לדעת – כל עושי הצרות שם – צריכים לדעת שחוסר הפחד לא חולף מגופם. רואים אתכם, שומעים אתכם; ויותר מכל, מעריכים אתכם". השיר זכה בפרס הגראמי בקטגוריית "ביצוע הפופ הטוב ביותר של צמד/להקה" בטקס.

סמית' החלו לדבר על שיתוף פעולה עם מדונה ב-24 במאי 2023, ושיתפו וידאו קליפ קצר שבו נכתב: "מנצ'סטר, יש לנו הפתעה בשבילכם הערב. 'Unholy' לא יהיה השיר האחרון...". ההופעה בוטלה והשיר לא הוצג שם בבכורה, אך הוא המשיך להתפרסם במשך יותר משבוע. לאחר פרסום שמו "Vulgar", נודע שהוא מתוכנן לצאת לאור ב-9 ביוני 2023. מדונה שיתפה את העטיפה של השיר, המציגה "זוג מחוכים בשחור-לבן מחוברים בחוזקה", מתחת ראשי התיבות של סמית' ומדונה מקוצרים ל-"S&M" בלבד. בהתבסס על הקטע מתוכו שפורסם, רבקה גונזלס מטעם *[[IHeartMedia|iHeart]]* העירה כי זה "נשמע כאילו הוא מושפע מאוד ממוזיקת הנשפים, שהיא מוזיקה שנוצרה במיוחד עבור ווגינג".

## וידאו קליפ
כדי לעזור בקידום המסחרי של "Vulgar", סם סמית' העלו ליוטיוב קטע ויזואלי מתוך השיר.

## מיקומי שיא

## היסטוריית יציאות לאור

## הערות שוליים

קטגוריה:שירי סם סמית'
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי איליה סלמנזאדה
קטגוריה:שירים שנכתבו על ידי ג'ימי נייפס
קטגוריה:שירים שנכתבו על ידי מדונה
קטגוריה:שירים שנכתבו על ידי סירקט
קטגוריה:שירים שנכתבו על ידי סם סמית'
קטגוריה:שירים שנכתבו על ידי עומר פדי
קטגוריה:שירים שנכתבו על ידי ראיין טדר
קטגוריה:שירים שהופקו על ידי איליה סלמנזאדה
קטגוריה:שירים שהופקו על ידי עומר פדי
קטגוריה:שירים שהופקו על ידי סירקט
קטגוריה:שירים שהופקו על ידי ראיין טדר
קטגוריה:סינגלים בהוצאת קפיטול רקורדס
מלכה חפץ-טוזמאן

**מלכה חפץ-טוזמאן** (סביבות 1896 – 1987) הייתה משוררת אמריקאית, ילידת רוסיה, שכתבה ביידיש.

## ביוגרפיה
חפץ-טוזמאן נולדה למשפחה חסידית בכפר בושאיה חיצ'ה בפלך ווהלין באימפריה הרוסית (כיום באוקראינה). היא הייתה בת שנייה למשפחה בת שמונה ילדים. היא למדה בתחילה אצל מורים פרטיים שאביה לקח לשמונת ילדיו ובהמשך למדה בבתי ספר רוסיים. ב-1912 היגרה לארצות הברית, שם לימדה במילווקי בבית ספר יהודי. במקביל למדה באוניברסיטת ויסקונסין. לאחר לימודיה היא עברה ללוס אנג'לס ולימדה בבתי ספר יהודיים. 

ב-1949 החלה ללמד יידיש וספרות יידיש באוניברסיטה ליהדות בלוס אנג'לס (שהיה סניף של בית המדרש לרבנים באמריקה בניו יורק). 

לאחר מות בן זוגה התגוררה בישראל בין השנים 1971–1972. לבקשת ילדיה שבה להתגורר בארצות הברית.

ב-1981 זכתה בפרס איציק מאנגר ליצירה ספרותית ביידיש.

נפטרה בברקלי בקליפורניה, ארצות הברית ב-1987.

## ספריה
מגיל צעיר פרסמה שירה בשפה הרוסית. פרסמה שירים בכתבי עת שונים ביידיש. משיריה תורגמו לעברית, אנגלית וגרמנית. ספרה הראשון פורסם לאחר שעברה כבר את גיל החמישים.
* לידער, לוס אנג'לס, 1949
* שאטנס פון געדענקען: לידער, תל אביב, תשכ"ה (1965)
* מילד מיין ווילד, לוס אנג'לס, 1958
* בלעטער פאלן ניט (עלים אינם נושרים), תל אביב, 1972
* אונטער דיין צייכן (מתחת לסימן שלך), תל אביב 1974
* היינט איז איביק (היום הוא הנצח), תל אביב, 1977

## תרגומים לעברית
*גוהרת על עצמי: מבחר שירים, תרגמה מיידיש והוסיפה אחרית דבר חמוטל בר-יוסף, קשב לשירה, תל אביב, 2008

## לקריאה נוספת
* זיינוול דיאמטנט, (בתוך) לעקסיקאן פון דער נייער יידישער ליטעראטור, ניו יורק, כרך 3, עמ' 745-744
* אביבה ברלינסקי-טל, שירתה של מלכה חפץ-טוזמאן: מונוגרפיה (דיסרטציה), אוניברסיטת בר-אילן, 2000

## קישורים חיצוניים
* 
* 

## הערות שוליים

קטגוריה:יהודים מווהלין
קטגוריה:ילידות 1893
קטגוריה:משוררים כותבי יידיש
קטגוריה:זוכי פרס מאנגר
קטגוריה:נפטרות ב-1987
אמנון יקותיאלי

**אמנון יקותיאלי** (נולד ב-21 באוגוסט 1959) הוא מתמטיקאי ישראלי, פרופסור למתמטיקה באוניברסיטת בן-גוריון בנגב. תחומי המחקר שלו הם אלגברה לא קומוטטיבית, תורת החוגים וגאומטריה אלגברית.

## ביוגרפיה
אמנון יקותיאלי נולד ברחובות, בנו של הפיזיקאי פרופ' גדעון יקותיאלי, נכדו של מייסד המכביה יוסף יקותיאלי ונינו של מייסד אחוזת בית, עקיבא אריה ויס.   

בשנים 1977–1981 שירת בצה"ל. בשנת 1984 קיבל תואר ראשון במתמטיקה ובשנת 1986 קיבל תואר שני במתמטיקה, שניהם מהאוניברסיטה העברית בירושלים. עבודת המוסמך שלו נעשתה בהנחייתו של פרופ' שמשון עמיצור. בשנת 1990 קיבל תואר דוקטור מהמכון הטכנולוגי של מסצ'וסטס (MIT), על עבודה בהנחייתו של פרופ' מייקל ארטין. בשנים 1991–1993 היה בפוסט-דוקטורט במכון ויצמן למדע, והמשיך שם כחוקר בכיר, תחילה במלגת אלון, עד 1999. בשנת 1999 הצטרף לסגל האקדמי של אוניברסיטת בן-גוריון בנגב, בדרגת מרצה בכיר. בשנת 2002 מונה לפרופסור חבר ובשנת 2007 מונה לפרופסור מן המניין.  

## קישורים חיצוניים

* Prof. Amnon Yekutieli, באתר של אוניברסיטת בן-גוריון בנגב 
* Prof. Amnon Yekutieli, קורות חיים באתר של אוניברסיטת בן-גוריון בנגב 

קטגוריה:מתמטיקאים ישראלים
קטגוריה:סגל אוניברסיטת בן-גוריון בנגב: מתמטיקה
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:זוכי מלגת אלון
קטגוריה:ישראלים שנולדו ב-1959
ספר ירושלים (סדרת ספרים)

**ספר ירושלים** הוא סדרה של שישה ספרי עיון העוסקים בחקר ירושלים בתקופות שונות של ההיסטוריה. הסדרה הוצאה על ידי "המרכז לחקר תולדות ארץ ישראל ויישובה של יד בן-צבי והאוניברסיטה העברית בירושלים" וכוללת עשרות מאמרים שנכתבו על ידי אנשי אקדמיה ומומחי היסטוריה.

הוצאת ספרי הסדרה לאור לא נעשתה לפי הכרונולוגיה ההיסטורית.

## מבוא
ב-1956 יצא לאור הכרך הראשון של "ספר ירושלים" מראשיתה ועד חורבן הבית השני בעריכת מיכאל אבי-יונה ובהוצאת מוסד ביאליק והוצאת דביר. כוונת העורכים הייתה להוציא לאור סדרת ספרים על תולדות ירושלים לדורותיה, מיום היותה לעיר ועד לזמננו. בסופו של דבר לא יצאו ספרים נוספים בסדרה זו בידי העורכים והמוציאים הראשונים.

בשנות ה-80 קיבלה יד יצחק בן צבי את הזכויות להשלמת הוצאת הסדרה והמשימה הוטלה על "המרכז לחקר ארץ ישראל ויישובה של יד יצחק בן צבי והאוניברסיטה העברית בירושלים".

הספר מ-1957 שהוזכר לעיל כיסה חלקים גדולים מהספר "תקופת המקרא" של הסדרה החדשה ונשקל אם להתבסס עליו ולהרחיב ולעדכן אותו אולם לאחר דיונים בהנהלת הוצאת הסדרה לאור הוחלט לכתוב אותו מחדש.

## מבנה
כל ספר נערך במבנה אחיד שכולל:
* תוכן עניינים
* פתח דבר
* מבוא
* פרקים
* נספחים (ביבליוגרפיה, איורים, מפות, מפתח אישים ומקומות)

## ספרי הסדרה (לפי סדר הוצאה לאור)

## קישורים חיצוניים
* מפעל ספרי ירושלים, באתר יד יצחק בן-צבי

## הערות שוליים

קטגוריה:הוצאת יד יצחק בן-צבי
קטגוריה:ספרי ארץ ישראל
קטגוריה:ספרי עיון בעברית
רופוס קוב

**רופוס ויליס קוב** (באנגלית: **Rufus Willis Cobb**; ) היה פוליטיקאי אמריקאי מאלבמה, איש המפלגה הדמוקרטית, שכיהן כמושל אלבמה ה-25 בשנים 1878–1882.
## ראשית חייו
רופוס קוב נולד באשוויל שבמחוז סנט קלייר, אלבמה. אבותיו של קוב הגיע לאמריקה מאנגליה ומוויילס, התיישבו בווירג'יניה בתקופה הקולוניאלית ועברו לאלבמה בראשית המאה ה-19. קוב היה בנם של ג'ון ו. וקתרין (לבית סטיבנס) ליק קוב, שחיו במטע בשם קוב ספרינגס שבאשוויל. קוב התחנך בבית ספר תיכון באשוויל וב-1850 סיים את לימודיו באוניברסיטת טנסי שבנוקסוויל. הוא שב לאשוויל, למד משפטים בקריאה עצמית במשרדו של ג'ון סי. תומפסון וב-1855 התקבל ללשכת עורכי הדין. הוא עסק בעריכת דין בסנט קלייר עד שעבר למחוז שלבי שבאלבמה ב-1867 והיה לשותפו למשרד של ב. ב. לואיס.

כאשר הכריזה אלבמה על פרישה מהאיחוד ב-1861, התגייס קוב לצבא הקונפדרציה כקפטן ברגימנט הרגלים העשירי של אלבמה, ויצא עם הרגימנט לווירג'יניה. הוא נשאר שם עד 1863, אז הוא הוצב ברגימנט הפרשים של ג'וזף וילר בטנסי וקיבל את הפיקוד על פלוגת סיור. לאחר תום המלחמה חידש קוב את עיסוקו בעריכת דין.

## ראשית הקריירה הפוליטית
ב-1872 וב-1876 נבחר קוב לסנאט של אלבמה. במהלך תקופת כהונתו בסנאט הוא שיתף פעולה עם פיטר המילטון ממוביל בתוכנית להתאמה מחדש של חוב המדינה, שאומצה על ידי בית המחוקקים. קוב היה ידידו ויועצו של המושל ג'ורג' יוסטון במהלך תקופת כהונתו של זה האחרון.
## מושל אלבמה
ב-1878 נבחר קוב כמושל אלבמה, וב-1880 נבחר לתקופת כהונה שנייה. תקופת כהונתו עברה ללא אירועים מיוחדים. אוכלוסיית אלבמה גדלה. במפקד האוכלוסין של 1880 נרשמו באלבמה 1,262,505 תושבים. הבעיות הפיננסיות של הממשלה והשליטה ברכבות נפלו על כתפיו של קוב. ממשלו ביצע שיפורים בהערכות המס והפחית את יתרת הכספים באוצר המדינה.

במהלך שתי תקופות הכהונה של קוב כמושל, הוקמו מועצת הרכבות המדינתית, לשכת עורכי הדין המדינתית ואוניברסיטת טוסקגי. במהלך תקופת כהונתו השנייה היה חוק היובש סוגיה משמעותית במחלוקת באלבמה. תומכי חוק היובש ניסו להעביר חוק מדינתי למתן זכות החלטה בנושא לגופי הממשל המקומי, אך ללא הצלחה.
## שנותיו האחרונות
לאחר תום כהונתו כמושל, פרש קוב לחייו הפרטיים לזמן מה, אך ב-1888 קיבל מינוי למשרת שופט שלום במחוז שלבי. הוא גם שימש כנשיא מפעל ברזל בעיר הלנה בשנים 1873–1891, והמשיך להחזיק בתפקיד זה גם במקביל לכהונתו כמושל. הוא גם היה הפרקליט של חברת הרכבת לואיוויל ונאשוויל. הוא היה מעורב בגידול כותנה ובפיתוח מכרה ברזל בצפון אלבמה.

קוב היה חבר בבונים החופשיים והיה הנשיא הגדול של לשכת אבלמה ב-1879 וב-1880. הוא היה האדם היחידי שימש בתפקיד זה במקביל לכהונתו כמושל. הוא היה חבר בכל הלשכות של הנוסח הסקוטי עד לדרגה ה-32. בשנותיו האחרונות התגורר בעיר ברמינגהאם.

רופוס קוב נפטר בברמינגהאם ב-26 בנובמבר 1913. הוא נטמן בבית הקברות פורסט היל שבעיר.

## קישורים חיצוניים

* רופוס קוב באתר אגודת המושלים הלאומית 
* רופוס קוב באנציקלופדיה של אלבמה 
* רופוס קוב באתר The Political Graveyard 
* 

קטגוריה:מושלי אלבמה
קטגוריה:אמריקאים ילידי אלבמה
קטגוריה:מושלי מדינות ארצות הברית מהמפלגה הדמוקרטית
קטגוריה:חברי בית המחוקקים של אלבמה
קטגוריה:בוגרי אוניברסיטת טנסי
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1829
קטגוריה:אמריקאים שנפטרו ב-1913
שונית המחסום הגדולה (סדרה)

**שונית המחסום הגדולה** (באנגלית: **Great Barrier Reef**) היא מיני-סדרת דוקומנטריה של ה-BBC, בקריינותו של דייוויד אטנבורו, הכוללת 3 פרקים באורך של 60 דקות ששודרה בין ה-30 בדצמבר 2015 ל-13 בינואר 2016. בנוסף 10 דקות מציגות את אתגרי העשייה של הסדרה וסיפורי הצלמים.

הסדרה כשמה עוסקת בחיים בשונית המחסום הגדולה שבצפון אוסטרליה. הסדרה הופצה גם ב-DVD בבלו-ריי. ליצירת הסדרה השתמשו היוצרים בספינה מסוג MV Alucia. היא גם מציגה את האתגרים של השונית כיום ומלווה גם בהסברי חוקרים כמו ג'ון מרשל  וקטי טוונסנד .

## פרקי הסדרה
#**בנאים**: הפרק מציג את החיים בשונית המחסום הגדולה, את אתגריה של שונית אלמוגים באשר היא והאלמוגים החיים בתוכה ואת הסיבה לריכוזיות הגדולה של החיים בשונית זו. כמו כן נראים הארכיפלגים והאטולים השונים הסובבים את השונית, ביניהם באי הלטאות. נראים בפרק גם מיני אלמוגים שונים לרבות אלמוגי מעמקים, טרפידים ושושנונים המחפשים לעצמם שושנת ים לחיות לצידה.
#**מבקרים**: הפרק מציג את החיים המבקרים בשוניות האלמוגים, ביניהם פטישנים בשונית אוספריי, תטולה של צבי ים ירוקים באי ריין המושכת טורפים כמו אנפות, שחפיות, כריש שחור-סנפירים בעוד כריש טיגריסי ניזון מצבי ים בוגרים, יסעורים מחודדי-זנב באי האנפה ופרטי נודי שחורה מקננים על האיים, כמו כן נראית קבוצה גדולה של מנטות ענקיות המגיעים לקבל ניקוי מדגי נקאי ליד האי ליידי אליוט. נראים גם לווייתנים גדולי-סנפיר ולווייתני גוץ נודדים.
#**שרדים**: הפרק מציג את אתגרי השונית השונים. ציקלונים גורמים לנזק כבד לאלמוגים ואחד הגרועים שבהם היה ציקלון יאסי . עם זאת ספינות שטבעו בציקלון כמו SS Yongala משמשות לגדילת דור חדש של אלמוגים. החפת אלמוגים גם גורמת להם נזק וליצורים החיים בהם, אם כי פחות משפיעה על כריש הכותפת הייחודי. בעיות נוספות נגרמות בידי הכוכבן קוצני המתרבה וטורף אלמוגים, הלבנת אלמוגים שהחלה להופיע בשנים האחרונות עם ההתחממות העולמית. עם זאת דרך הרבייה של האלמוגים יכולה לשקם את השונית. הסדרה מסתיימת בשיחה של אטנבורו עם נשיא ארצות הברית ברק אובמה.

## קישורים חיצוניים

קטגוריה:תוכניות תעודה של ה-BBC
קטגוריה:תוכניות טבע
קטגוריה:דייוויד אטנבורו
יחסי אלבניה – הרשות הפלסטינית

בין **[[אלבניה]]** ל**[[הרשות הפלסטינית|רשות הפלסטינית]]** מתקיימים יחסים דיפלומטיים החל משנת 1990. אלבניה הכירה במדינה פלסטינית עוד בשנת 1988. לאלבניה אין שגרירות ברשות הפלסטינית, אך לרשות הפלסטינית יש שגרירות בטירנה. שתיהן חברות בארגון לשיתוף פעולה אסלאמי.

## היסטוריה
לאחר הכרזת העצמאות הפלסטינית, אלבניה הכירה רשמית במדינה פלסטינית בשנת 1988, וב-1989 נפתחה רשמית שגרירות הרשות הפלסטינית בטירנה. עם פתיחת השגרירות, היחסים בין אלבניה לרשות הפלסטינית התחממו עוד יותר על ידי ביקורו של נשיא הרשות הפלסטינית יאסר ערפאת בשלהי 1996.

אלבניה הייתה אחת מ-41 המדינות שנמנעו בהצבעה על החלטה 67/19 של העצרת הכללית של האו"ם, שהעניקה לרשות הפלסטינית מעמד של מדינה משקיפה שאינה חברה באו"ם ב-29 בנובמבר 2012.

ב-2015 הייתה אלבניה אחת מ-119 המדינות החברות באו"ם (מתוך 193) שהצביעו בעד הנפת הדגל הפלסטיני באו"ם.

## הערות שוליים

קטגוריה:ערכים ללא קטגוריות פיזיות - יחסי חוץ
Heal (אלבום של לורן)

***Heal*** הוא אלבום הבכורה הזמרת השוודית לורן. את האלבום הוציאה לאור ב-24 באוקטובר 2012 חברת התקליטים וורנר מיוזיק גרופ. הוא גרף שבחים מצד מבקרי המוזיקה העכשווית, וזכה להצלחה גבוהה במצעדי המוזיקה השונים. הוא אף קיבל מאיגוד תעשיית ההקלטות השוודי תואר פלטינה.

ארבעה סינגלים פורסמו מתוכו: "Euphoria", "My Heart Is Refusing Me", "Crying Out Your Name", "In My Head" ו-"We Got the Power".

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-2012
קטגוריה:אלבומים באנגלית
My Heart Is Refusing Me

"**My Heart Is Refusing Me**" (בעברית: "**לבי מסרב לי**") הוא סינגל שהוקלט על ידי הזמרת השוודית לורן. הוא יצא לאור ב-27 בפברואר 2011, על ידי חברת התקליטים וורנר מיוזיק גרופ, כסינגל השני מתוך אלבום הבכורה שלה, *[[Heal (אלבום של לורן)|Heal]]*.

## רקע וכתיבה
הוא נכתב על ידי לורן, מו דנבי וביורן דיופסטרן, שגם הפיק אותו. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-20 מיליון השמעות.

בשנת 2011 השתתפה במלודיפסטיבלן, הקדם השוודי לאירוויזיון 2011, עם השיר. היא הגיעה למקום הרביעי במקצה בו השתתפה, ועלתה לשלב גלגל ההצלה, שם הודחה מהתחרות. השיר יצא לאור כסינגל ב-11 במרץ, והפך ללהיט במצעד הסינגלים השוודי, כשהגיע בשיאו למקום התשיעי.

## מיקומי שיא

## קישורים חיצוניים

## הערות שוליים

קטגוריה:שירי 2011
קטגוריה:סינגלי בכורה מ-2011
קטגוריה:שירי לורן
קטגוריה:שירי מלודיפסטיבלן
קטגוריה:שירים באנגלית
קטגוריה:בלדות סינת'-פופ
קטגוריה:סינגלים בהוצאת וורנר מיוזיק גרופ
יסעור פסיפי

**יסעור פסיפי** המכונה גם **יסעור מחודד-זנב** או **יסעור הכבש** (שם מדעי: *Ardenna pacifica*) הוא מין של עוף ים בינוני ממשפחת היסעוריים. הוא מצוי בטבע לאורך האזור האינדו-פסיפי מהאוקיינוס ההודי והאוקיינוס השקט שבין יפן, איי מריאנה הצפוניים, הוואי, ארכיפלג רבייאחיחדו, מזרח ודרום אוסטרליה ובאיי סיישל.

אורכו של יסעור זה 38 עד 47 ס"מ, מוטת כנפיו מגיעה ל-97 עד 109 ס"מ ומשקלו ל-300 עד 570 גרם בקירוב. הוא בעל 2 מופעים כשאחד בהיר ואחד כהה. המופעים הבהירים בעלי נוצות אפורות-חומות על הגב, הראש והחלק העליון של הכנפיים והבטן והחזה לבנים. למופעים הכהים יש נוצות אפורות-חומות דומות בגוון כהה לאורך כל הגוף. ליסעור מקור כהה ומחודד ורגליים ורודות בעלות קרומי שחייה והם מצויות באחורי הגוף כהתאמה לחתירה במים. כפי ששמו מרמז הוא בעל זנב מחודד.

היסעורים נודדים לאורך הים הפתוח באזורים טרופיים וסובטרופיים ומחפשים דגים, סרטנים ורכיכות צפות והם יכולים לצלול לעומק של יותר מ-66 מטרים אחריהם. היסעורים מקננים על איים מבודדים ולעיתים מגיעים אליהם בלילות כדי להימנע מטורפים. הם מקננים במחילות שהם חופרים בקרקע ומטילים לרוב ביצה ובמקרים נדירים שתיים, הבוקעות כעבור חודש בקירוב. אם היסעורים הזדווגו בזמן מוקדם בשנה ייתכן שהם יתרבו שנית.

## קישורים חיצוניים

## הערות שוליים

קטגוריה:טקסונים שתוארו בידי יוהאן פרידריך גמלין
קטגוריה:יסעוראים
קטגוריה:אוסטרליה: עופות
קטגוריה:בעלי חיים שתוארו ב-1789
יחסי אלג'יריה–קוסובו

**יחסי אלג'יריה–קוסובו** הם היחסים הדיפלומטיים בין **[[אלג'יריה]]** ל**[[קוסובו]]**.

נכון לשנת 2023, אלג'יריה לא מכירה בקוסובו.

## היסטוריה
במרץ 2008 הצהיר , שר החוץ של אלג'יריה, כי בעוד אלג'יריה מזדהה עם כל המדינות המוסלמיות, היא מאמינה שיש לדבוק בחוקים הבינלאומיים. שנה לאחר מכן, מדלסי אישר מחדש את עמדת אלג'יריה לגבי קוסובו, שלפיה קוסובו היא חלק בלתי נפרד מסרביה. במאי 2009 הצהיר שגריר אלג'יריה בסרביה, עבד אל-קאדר מסדואה, כי אלג'יריה תשקול מחדש את סוגיית קוסובו אם סרביה תשנה את עמדתה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Sober (שיר של לורן)

"**Sober**" (בעברית: "**פיכחת**") הוא סינגל שהוקלט על ידי הזמרת השוודית לורן. הוא יצא לאור ב-12 בספטמבר 2011, על ידי חברת התקליטים וורנר מיוזיק גרופ, כרצועה השמינית מתוך אלבום הבכורה שלה, *[[Heal (אלבום של לורן)|Heal]]*. הוא נכתב על ידי לורן, מו דנבי, עלי פאיימי וביורן דיופסטרן, שגם הפיק אותו. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-2.3 מיליון השמעות. לשיר לא הופק וידאו קליפ רשמי, אך קטע אודיו שלו פורסם בערוץ היוטיוב של לורן ב-2011.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי לורן
קטגוריה:שירים באנגלית
קטגוריה:שירים שנכתבו על ידי עלי פייאמי
קטגוריה:בלדות סינת'-פופ
קטגוריה:סינגלים בהוצאת וורנר מיוזיק גרופ
יחסי אנדורה–פרו

**יחסי אנדורה–פרו** הם היחסים הבילטרליים בין **[[אנדורה]]** ל**[[פרו]]**. שתי המדינות חברות בארגון המדינות האיברו-אמריקניות ובאו"ם.

## היסטוריה
היחסים הבילטרליים בין אנדורה לפרו כוננו ב-3 ביוני 1997. לפני כן, היחסים ביניהן היו מוגבלים למגעים ביניהן באו"ם ובארגון המדינות האיברו-אמריקניות.

לפני כינון היחסים, האזרח היחיד של אנדורה שחי בפרו היה אדוארדו וילנובה, שהגיע לפרו לראשונה ב-1955.

ב-2008 הקימה פרו קונסוליית כבוד באנדורה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פיל לורד וכריסטופר מילר

**פיל לורד** ו**כריסטופר מילר** הם צמד קולנוענים אמריקאים, היוצרים את סרטיהם במשותף: מביימים, כותבים ומפיקים. השניים זכו בפרס אוסקר לסרט המונפש הטוב ביותר על עבודתם בהפקה "ספיידרמן: ממד העכביש".

## קורות חיים
לורד נולד ב-12 ביולי 1975 במיאמי, מילר נולד ב-23 בספטמבר 1975 באוורט, וושינגטון. השניים למדו יחד בדארטמות' קולג'. במהלך שהותם בדראטמות' פרסם עיתון בית הספר פרופיל על מילר, שמשך את תשומת לבו של מייקל אייזנר, מנכ"ל חברת וולט דיסני. לדברי לורד, אייזנר הביא את הפרופיל לידעת חבריו המנהלים בדיסני, ואלו קבעו פגישה עם מילר. מילר הסכים בתנאי שיותר לו להביא עמו את לורד. בפגישה הוצעה להם עסקת פיתוח לשנתיים ב-Disney Television Animation.

## קריירה
בשנת 2009, לאחר תהליך ממושך הוציאו השניים את סרטם העלילתי הראשון, גשם של פלאפל, אותו ביימו וכתבו יחד. הסרט זכה להצלחה וביקורות חיוביות.

לאחר מכן בקשו השניים לנסות משהו שונה, והציעו את עצמם כבמאים לתסריט "רחוב ג'אמפ 21" שכתב מייקל באקול. האולפן הסכים, והשניים ביימו את סרט הלייב אקשן הראשון שלהם. הסרט זכה להצלחה, שהובילה להפקת סרט המשך "רחוב ג'אמפ 22".

בשנת 2014 ביימו השניים את סרט ההנפשה סרט לגו, על פי תסריט שכתבו. הסרט זכה להצלחה שבעקבותיה הופקו סרטי ספין אוף, ואף סרט המשך על פי תסריט שכתבו הצמד.

בינואר 2017 השניים החלו לעבוד על ביום הסרט "סולו: סיפור מלחמת הכוכבים". ב-20 ביוני 2017 דווח כי הם פוטרו על ידי חברת לוקאספילם בשל "חילוקי דעות יצירתיים".

הצמד נבחר ב-2015 על ידי סרטי סוני הנפשה ליצור סרט הנפשה על דמותו של ספיידרמן. הסרט יצא לאקרנים בשנת 2018 בשם "ספיידרמן: ממד העכביש". השניים כתבו את התסריט, ואף היו חלק מן המפיקים. הסרט זכה להצלחה בקורתית נרחבת, ואף זכה בפרס אוסקר לסרט המונפש הטוב ביותר.

בשנת 2023 יצא סרט ההמשך, "ספיידרמן: ברחבי ממדי העכביש". השניים נמנו על מפיקי הסרט, ואף השתתפו בכתיבת התסריט. באותה שנה, הפיקו הצמד את הסרט "דוגי סטייל". 

בשנת 2025 החלו לעבוד על סרטם הבא "פרויקט הייל מרי"  המבוסס על הרומן באותו שם מאת אנדי ויר ובכיכובם של ראיין גוסלינג וסנדרה הולר. 

## קישורים חיצוניים

* 

קטגוריה:במאי קולנוע אמריקאים
קטגוריה:תסריטאי קולנוע אמריקאים
קטגוריה:מפיקי קולנוע אמריקאים
קופטאן חלבי (ראש מועצה)

**קופטאן חלבי** (בערבית: **قفطان حلبي**, בתעתיק מדויק: **קפטאן חלבי**; 1909 - 2 בינואר 1970) היה ראש המועצה המקומית דלית אל-כרמל הראשון ומראשוני יוצרי שיתוף הפעולה היהודי-דרוזי במלחמת העצמאות.
ראש חמולת חלבי, החמולה הדרוזית הגדולה ביותר בישראל.

## קורות חיים
קופטאן עזאם חלבי נולד בדלית אל-כרמל ב-1909. בתקופת המנדט הבריטי היה אחד המוכתרים של כפרו. ב-1951 נבחר לראש מועצת דלית אל־כרמל הראשון ומאז נבחר שוב ושוב, במשך 19 שנים עד יום מותו. בתפקידו כראש מועצת דלית אל-כרמל היה האחראי להכנסת מערכות החשמל, המים והטלפון, לראשונה, ליישובו.

בתחילת דרכו הפוליטית בישראל היה חבר מפא"י ועמד בקשרים הדוקים עם ראש עיריית חיפה אבא חושי, אולם לאחר הקמת גח"ל ב-1965 הצטרף אליה, יש הטוענים עקב סכסוכים פנימיים בינו לבין המחלקה הערבית במפא"י. לפני הבחירות לרשויות המקומיות בישראל (1969), הבחירות האחרונות שקדמו למותו, חזר והצטרף למפלגת העבודה.

שבועות אחדים לפני מותו הגיש אחד מחברי המועצה המקומית בקשה לבג"ץ, לפסול אותו מלכהן בתפקיד ראש מועצה הואיל ונטען כי הוא אנאלפבית. צו על תנאי אף ניתן בעקבות זאת, אולם לפני מותו הוא הספיק להגיש תצהיר המכחיש את הטענה.

על שמו קרוי בית הספר חטיבת הביניים "קופטאן חלבי", בדלית אל-כרמל.

## קישורים חיצוניים
* "מת קופטאן חלבי ראש מועצת דלית אל-כרמל", "דבר", 4 בינואר 1970
* סיפור חייו של שייך קופטאן חלבי, פורטל הכרמל, 11 ביוני 2022

## הערות שוליים

קטגוריה:דרוזים ארץ-ישראלים
קטגוריה:ראשי מועצת דלית אל-כרמל
קטגוריה:פוליטיקאים דרוזים ישראלים
קטגוריה:ישראלים שנולדו ב-1909
קטגוריה:ישראלים שנפטרו ב-1970
STS-97

**STS-97**, היא המשימה ה-101 בתוכנית מעבורות החלל של נאס"א ומשימה מס' 15 של מעבורת החלל אנדוור. המעבורת המריאה לחלל ב-1 בדצמבר 2000 וחזרה לכדור הארץ ב-11 בדצמבר 2000. המטרה של המשימה הייתה להמשיך בבניית תחנת החלל הבין-לאומית והעברת אספקה לצוות קבוע.

## צוות
* **מפקד המשימה:**  ברנט ג'ט
* **טייס:** מייקל בלומפילד (Michael J. Bloomfield)
* **מומחה למשימה:** ג'וזף טנר (Joseph R. Tanner)
* **מומחה למשימה:** מארק גרנו
* **מומחה למשימה:** קרלוס נורייגה (Carlos I. Noriega)

## המשימה
השיגור בוצע ב-1 בדצמבר מכן שיגור 39B וב-2 בדצמבר המעבורת התחברה לתחנת החלל הבין-לאומית. באותה עת בתחנת החלל שהה משלחת קבועה מס' 1 בפיקוד ויליאם שפרד.

בעזרת מערכת קנדארם מארק גרנו שחרר מתא המטען של המעבורת קונסטרוקציית ברזל במשקל של 8 טונות. על קונסטרוקציה זו בהמשך הותקנו פאנלים סולאריים וציוד נוסף. פעולות אלו בוצעו במהלך מספר פעילויות חוץ רכביות שנמשכו כ-13 שעות. כמו כן בוצעו הכנות של מערכת עגינה של תחנת החלל לקליטת מודול DESTINY שהיה מתוכנן להגיע בשנת 2001. ג'וזף טנר וקרלוס נורייגה פתחו פתח למתקן עגינה של תחנת החלל והשאירו בו אספקה וציוד מחשוב. למחרת, צוות תחנת החלל לראשונה נכנס למודול UNITY ואסף את המצרכים. ב-8 בדצמבר בוצע השוואת לחצים ואחרי זה צוותים של תחנת החלל ושל המעבורת נפגשו. במהלך 9 בדצמבר העברת חומר לתחנת החלל הסתיימה ולמעבורת הועברו ציודים ממצאי הניסויים שצריכים להחזיר לכדור הארץ.

ב-9 בדצמבר מעבורת התנתקה מתחנת החלל והחלה בהכנות לנחיתה. הנחיתה בוצע ב-11 בדצמבר במסלול נחיתה מס' 15 במרכז החלל קנדי.

## ראו גם
* משימות מעבורות החלל

## קישורים חיצוניים

* אודות משימת STS-97 באתר נאס"א
* תיאור המשימה
* דיווח לעיתונות
* סרט עם תקציר של מהלך המשימה

STS-97
קטגוריה:2000 בארצות הברית
משה רוזנבוים

**משה אהרן רוזנבוים** (נולד בכ"ז בניסן ה'תש"י, 14 באפריל 1950) הוא פוליטיקאי ישראלי, כיהן כראש המועצה המקומית בית אל בין 2003 ל-2013.

## ביוגרפיה
נולד במושב שפיר לחיה בלומה ומאיר, חקלאים ניצולי השואה. למד בישיבת אור עציון במרכז שפירא ושרת בחטיבת הצנחנים כלוחם וקצין, והשתתף במלחמת ההתשה ובמלחמת יום הכיפורים. לאחר שחרורו מצה"ל למד ריכוז משק מושבי במשך כשנה במכללת רופין, ועבד כרכז המשק של מושב תקומה במערב הנגב. לאחר לידת בנו הבכור, בגיל 25, עבר לירושלים והחל ללמוד בישיבת מרכז הרב. בשנת 1977 היו מהגרעין המייסד של היישוב בית אל, שחלקו היה מבוגרי מרכז הרב. היה ממקימי ישיבת בית אל, וניהל בה מסלול של תלמידים מחו"ל. לאחר מכן חזר לשירות קבע במשך 12 שנה.

ב-2003 נבחר לראשות המועצה המקומית בית אל, עד נובמבר 2013. כשחולקו צווי הקפאת הבנייה, קרע את הצו שקיבל. כראש מועצה הוביל את המשא ומתן על פינוי בתים בשכונת האולפנה, שהוביל בסופו של דבר לפשרה לפיה הבתים יפונו ובמקומם ייבנו 300 יחידות דיור חדשות.

למד לימודי תעודה במכון לשלטון מקומי באוניברסיטת בר-אילן, ולתעודת הוראה במכללת הרצוג.

## חיים אישיים
היה נשוי לחנה, ילידת ארצות הברית, ולהם שבעה ילדים (בהם הילדה הראשונה שנולדה בבית אל). לאחר פטירת אשתו ממחלה, נישא לרבקה, אלמנת הרב אלימלך שפירא, ראש המכינה בפדואל שנרצח בפיגוע ירי. מתגורר בפדואל.

## קישורים חיצוניים
* 
* 
* מסלול חיי מילד במושב שפיר להתנחלות בבית אל, באתר הקשר הרב דורי.

## הערות שוליים

קטגוריה:ראשי מועצת בית אל
קטגוריה:בוגרי ישיבת אור עציון
קטגוריה:בוגרי ישיבת מרכז הרב
קטגוריה:מייסדי התנחלויות
קטגוריה:חיילי צה"ל במלחמת ההתשה
קטגוריה:חיילי חיל הרגלים במלחמת יום הכיפורים
קטגוריה:שפיר: אישים
קטגוריה:תקומה: אישים
קטגוריה:בית אל: אישים
קטגוריה:פדואל: אישים
קטגוריה:ישראלים שנולדו ב-1950
ברנט ג'ט

**ברנט ג'ט** (באנגלית: **Brent Ward Jett**; נולד ב-5 באוקטובר 1958, פונטיאק, מישיגן) הוא טייס קרב ואסטרונאוט לשעבר בתוכנית מעבורות החלל של נאס"א.

## ביוגרפיה
ברנט ג'ט נולד בעיירה במישיגן וגדל בפורט לודרדייל שבפלורידה. בשנת 1981 הוא סיים לימודי תואר ראשון בהנדסת אווירונאוטיקה באקדמיה הימית של ארצות הברית. לאחר סיום לימודי תואר הוא קיבל הסמכה כטייס F-14 טומקט והוצב בנושאת מטוסים Saratoga (CV-60). בשנת 1986 הוא נשלח ללימודי המשך בבית הספר של הצי ללימודים מתקדמים, בה סיים לימודי תואר שני בשנת 1989. בשנת 1990 הוא חזר כטייס ניסוי והיה מעורב במספר פרויקטים של הצי האמריקאי. בספטמבר 1991 הוא חזר לשרת בנושאת מטוסים. בסך הכול הוא עשה כ-5000 שעות טיסה ב-30 מטוסים שונים.

## שירות בתחום החלל
בשנת 1992 ג'ט נבחר ליחידת האסטרונאוטים של נאס"א. הוא ביצע מספר תפקידים במערכות קרקעיות. בשנת 1996 הוא השתתף במשימת STS-72 כמומחה משימה של מעבורת החלל אנדוור (בריאן דאפי היה מפקד צוות). המטרה העיקרית הייתה להציב במסלול לוויין, להחזיר לכדור הארץ לוויין אחר ולבצע ניסויים בתחומים שונים. במשימת STS-81 בשנת 1997 (מייקל בייקר היה מפקד צוות) הוא היה טייס צוות של מעבורת החלל אטלנטיס. המעבורת נשאה עימה אל תחנת החלל מיר אספקה ואת האסטרונאוט ג'רי ליננג'ר, שהחליף את האסטרונאוט ג'ון בלאהה, שחזר לכדור הארץ על גבי המעבורת לאחר שהייה בת 4 חודשים במיר. בשנים 1997/1998 הוא היה נציג נאס"א במרכז גגארין להכשרת קוסמונאוטים.

בדצמבר 2000 ג'ט טס לחלל כמפקד צוות של STS-97 על מעבורת החלל אנדוור. המטרה של המשימה הייתה להמשיך בניית תחנת החלל הבין-לאומית והעברת אספקה לצוות קבוע. בספטמבר 2006 ג'ט טס לחלל בפעם הרביעית כמפקד צוות של STS-115 על מעבורת החלל אטלנטיס. המעבורת התחברה לתחנת החלל הבין-לאומית והביאה ציוד להרחבתה.

בשנת 2007 ג'ט עזב את השירות בצי אך המשיך לעבוד בנאס"א בתפקידי ניהול. הוא פרש בשנת 2013.

## קישורים חיצוניים

* ביוגרפיה
* ריאיון עם ג'ט ברנט

קטגוריה:אסטרונאוטים אמריקאים
קטגוריה:טייסי צי ארצות הברית
קטגוריה:טייסי ניסוי אמריקאים
קטגוריה:בוגרי האקדמיה הימית של ארצות הברית
קטגוריה:בוגרי בית הספר לטייסי ניסוי של הצי האמריקאי
קטגוריה:בוגרי בית הספר של הצי ללימודים מתקדמים
קטגוריה:מעוטרי צלב התעופה המצוינת (ארצות הברית)
קטגוריה:אמריקאים שנולדו ב-1958
ג'ין סאקס

**ג'ין מייקל סאקס** (באנגלית: **Gene Michael Saks**; 8 בנובמבר 1921 – 28 במרץ 2015) היה שחקן ובמאי יהודי-אמריקאי. סאקס החל את דרכן כשחקן תיאטרון ובשנות ה-60 החל לביים מחזות. הוא היה מועמד לשבעה פרסי טוני וזכה בשלושה. בנוסף לכך ביים סאקס מספר סרטים והיה נשוי לשחקנית בי ארתור.

## קריירה

סאקס נולד ב-8 בנובמבר 1921 במנהטן, ניו יורק. הוא נולד בשם Jean ומאוחר יותר שינה את האיות ל-Gene. הוא גדל בהאקנסק, ניו-ג'רזי ולמד באוניברסיטת קורנל. הוא שירת בצי האמריקאי בזמן מלחמת העולם השנייה ואף נטל חלק בפלישה לנורמנדי. הוא למד משחק בניו-סקול ובאולפן השחקנים. במהלך שנות ה-50 ותחילת שנות ה-60 הופיע סאקס במספר תפקידים קטנים בברודוויי. בין השאר הופיע במחזות "סאות' פסיפיק", "האדם העשירי", "ירייה באפילה" ו"אלף ליצנים". סאקס גם הופיע בתפקידים קטנים במספר סרטים כמו "האסיר מהשדירה השנייה" ו"לפרק את הארי" ובסדרות טלוויזיה.

סאקס החל את קריירת הבימוי שלו ב-1963 עם המחזה Enter Laughing המבוסס על ספרו של קרל ריינר. ב-1965 היה סאקס מועמד לראשונה לפרס טוני עבור בימוי המחזמר Half a Sixpence. סאקס ביסס את מעמדו כאחד הבמאים הבולטים בברודוויי ובמהלך 1977 שלושה מחזות שביים רצו במקביל. באותה השנה זכה סאקס בפרס הטוני הראשון שלו עבור בימוי המחזמר I Love My Wife. לקראת סוף שנות ה-60 פנה סאקס לבימוי סרטי קולנוע. ב-1969 הוא ביים את הסרט "פרח הקקטוס" שזיכה את גולדי הון בפרס האוסקר לשחקנית המשנה הטובה ביותר.

סאקס נודע בשל שיתוף הפעולה שלו עם ניל סיימון. הוא ביים שמונה ממחזותיו של סיימון וארבעה סרטים שמבוססים על מחזותיו. הוא ביים את שלושת המחזות שמהווים את טרילוגיית יוג'ין: "יומן חוף ברייטון", "טירונות" ו"בדרך לברודוויי". עבודתו על המחזות "יומן חוף ברייטון" ו"טירונות "זיכתה אותו בשני פרסי טוני נוספים. בנוסף ביים סאקס את הגרסה הנשית של המחזה "הזוג המוזר" ואת הגרסאות הקולנועיות של המחזות: "אחרון המאהבים הלוהטים", "הזוג המוזר", "יומן חוף ברייטון" ו"יחפים בפארק". על ניל סיימון אמר סאקס: "הוא כותב על דברים שאני מכיר ואכפת לי מהם. שנינו באים ממעמד הביניים, משפחות יהודיות דור ראשון וההומור שלנו נובע מאותם שורשים."

המחזה האחרון שביים סאקס היה "בארימור" ב-1997. עבודתו האחרונה כשחקן הייתה ב-1998 בפרק של הסדרה חוק וסדר.

## חייו האישיים

סאקס היה נשוי לשחקנית בי ארתור, אותה פגש בניו סקול, עמה היו לו שני בנים. ארתור שיתפה פעולה עם סאקס במחזמר Mame. הם התגרשו ב-1978 לאחר 28 שנות נישואין. לאחר גירושיו מארתור הוא נישא ב-1980 לקרן אטלינגר, עמה יש לו בת. הוא נפטר במרץ 2015 בביתו באיסט המפטון, ניו יורק מדלקת ריאות.

## פילמוגרפיה כבמאי
### תיאטרון

### קולנוע

## קישורים חיצוניים
*  במסד הנתונים הקולנועיים IMDb
* ג'ין סאקס במסד הנתונים של ברודוויי IBDB
* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:במאי תיאטרון יהודים אמריקאים
קטגוריה:במאי קולנוע יהודים אמריקאים
קטגוריה:שחקני תיאטרון יהודים אמריקאים
קטגוריה:שחקני קולנוע וטלוויזיה יהודים אמריקאים
קטגוריה:בוגרי אוניברסיטת קורנל
קטגוריה:בוגרי ניו סקול
קטגוריה:זוכי פרס טוני: במאים
קטגוריה:אמריקאים שנולדו ב-1921
קטגוריה:אמריקאים שנפטרו ב-2015
יחסי אנגולה–סרביה

**יחסי אנגולה–סרביה** הם היחסים הבילטרליים בין **[[אנגולה]]** ל**[[סרביה]]**. אנגולה ויוגוסלביה כוננו יחסים דיפלומטיים ב-1975, לאחר קבלת עצמאותה של אנגולה. לאנגולה יש שגרירות בבלגרד, ולסרביה יש שגרירות בלואנדה.

## היסטוריה
במהלך מלחמת האזרחים באנגולה, סייעה יוגוסלביה רבות לתנועה העממית לשחרור אנגולה. יוגוסלביה נתנה אספקה צבאית, סיוע כספי, חינוך לסטודנטים אנגולים והכשרות דיפלומטיות בבלגרד. בעוד התמיכה הסובייטית בתנועה העממית לשחרור אנגולה הייתה לא יציבה באמצע שנות ה-70 של המאה ה-20, סייעה יוגוסלביה בנחישות ובקביעות במאבקה של התנועה העממית לשחרור אנגולה ברכישת נשק. היחסים ההדוקים ושיתוף הפעולה נמשכו גם במהלך התפרקות יוגוסלביה. אנגולה הביעה אז את תמיכתה בסרביה בנושא קוסובו.

## שיתופי פעולה
ב-2011 ציין שר ההגנה של סרביה , בפגישה בלואנדה, כי סרביה מנהלת משא ומתן עם שלטונות אנגולה לבניית בית חולים צבאי חדש באנגולה.

## קישורים חיצוניים

* 

## הערות שוליים

קטגוריה:ערכים ללא קטגוריות פיזיות - יחסי חוץ
אברהם מגוץ הכהן

רבי **אברהם מגוץ הכהן** (**אבר"ך**; ט"ו בחשוון ה'תרנ"ח, 10 בנובמבר 1897 – כ' בטבת ה'תרצ"א, 9 בינואר 1931) היה חכם יהודי תוניסאי מחכמי ג'רבה ומרבני ישיבת רבי יצחק חורי בעיר. מחבר פורה של ספרים תורניים.

## ביוגרפיה
נולד בג'רבה, בנם הבכור של רבי כלפון משה הכהן ומסיעדה. למד מפי הרב דידו הכהן והרב ניסים הכהן. בין עמיתיו היה רבי רחמים חי חויתה הכהן, עמו למד גם מתורת הנסתר.

כבר כנער התכתב עם חכמים שונים, כמו הרב עובדיה הדאיה, בסוגיות התלמוד ובקבלה.

לימד במשך שנה וחצי בישיבת "רבי יצחק חורי" בג'רבה, והדריך את תלמידיו בדרכי פסיקת ההלכה. מתלמידיו: רבי שלמה מאזוז שכלל בספרו "שואל ומשיב" התכתבויות ביניהם.

אחיו, הרב שושן הכהן, הוציא לאור ירחון תורני בשם 'אוצר התורה', ורבי אברהם שימש בו כ"מגיה" ומעיר הערות, תחת השם "אבר"ך".

נפטר בכ' טבת תרצ"א לאחר מחלה קצרה.

בנו, אשר ערך חלק מכתביו והוציאם לאור, הוא הרב ניסים הכהן מחבר שו"ת 'מעשה נסים' (בני ברק תשנ"ט).

## כתביו
הרב הכהן פרסם בחייו מאמרים בכתבי עת תורניים עליהם חתם בפסבדונים "אבר"ך" (אברהם כהן). אך לא הספיק להדפיס את ספריו הרבים שיצאו לאור מעזבונו אחרי פטירתו:
* **בית אברהם** – על הלכות תערובות, בשני כרכים. התחיל לחברו בגיל 19. נדפס בשנים תשל"ה–תשל"ח, ולאחר מכן שוב בתשנ"ב בתוך ספרו **שלחן אברהם** על כל השו"ע.
* **ברכת אברהם** – על התלמוד, בארבעה כרכים. החידושים על ברכות נדפסו לראשונה בג'רבא תרצ"ד. חידושיו על מסכת חולין נכתבו בהיותו בן 14 בלבד.
* **תורה וחיים** – הלכה ומוסר, ג'רבה תשכ"ד
* **ברית אברהם** – כללי הוראה ופסיקת הלכה.
* **חסד לאברהם** – חידושים על התורה ודרשות, ג'רבה תש"ב
* **שולחן ערוך קטן** – מעין קיצור שולחן ערוך על "אורח חיים", ג'רבה תרצ"ג, ושוב בתשכ"ו.
* **שלחן אברהם** – על ארבעת חלקי השו"ע. בהדפסתו נכלל כאמור גם "בית אברהם" על הלכות תערובות.
* **וישב אברהם** – שו"ת על ארבעת חלקי השו"ע, תשמ"ט
* **ויקרא אברהם** – לקט מכתביו שהתגלו אחרי הדפסת הספרים הקודמים. בהם פסקי הלכה לכל ימות השנה, חידושים על מסכת אבות ועל השולחן ערוך ועל התנ"ך, ועוד (תשס"ב)

## לקריאה נוספת
* **תולדות המחבר** בתוך: **ויקרא אברהם**, תשס"ב. עמודים 1–19.

קטגוריה:נפטרים ב-1931
קטגוריה:ילידי 1897
קטגוריה:מחברי ספרות תורנית
קטגוריה:מחברי ספרי שו"ת
קטגוריה:משפחת כהן אברי"ש
קטגוריה:סופרים הידועים בשם עט
קטגוריה:רבנים ג'רבאים
צפרדע זכוכית לה פלמה

**צפרדע זכוכית לה פלמה** (שם מדעי: *Hyalinobatrachium valerioi*) היא מין של צפרדע מהמשפחה צנטרולניים, החיה בין העצים ביערות הגשם של אמריקה המרכזית וצפון אמריקה הדרומית שבין מרכז קוסטה ריקה, דרומה עד פנמה ולאורך חופי האוקיינוס השקט שלחופי קולומביה ואקוודור. 

## תיאור
צפרדע זו היא קטנה מאוד, באורך של 24 מ"מ לזכרים ו-26 מ"מ בנקבות. צפרדע זו בעלת הסוואה חזקה והיא בעלת גב צהוב מנוקד, ועליו "רשת" ירוקה כמעט שקופה וסביבה מספר כתמים כהים. הגחון שקוף, אולם אזור הלב מכוסה ברקמה לבנה שאינו נראית לעין וכן הכבד ומערכת העיכול לבנים. העיניים גדולות ובעלות גוון זהוב. היא שוכנת על עצים ומשתמשת ברגליה הארוכות כדי לזנק בין העלים והענפים.

הצפרדע חיה בין העצים או השיחים והיא טורפת של חרקים קטנים כמו צרצרים, עשים, זבובים, עכבישים ואף צפרדעים קטנות אחרות.

הצפרדעים מטילים עד 40 ביצים בתטולה המוטלת על הצד התחתון של עלים מעל נחלים. בניגוד לרוב הצנטרולניים, הזכר נשאר לטפל בתטולה שלו בשעות היום, כשהטיפול בהם מתבצע 24 שעות ביממה ומטרתו להרחיק טורפים. הצפרדע משתמשת ברגליה כדי להסיט צרעות טורפות מביציהם ולבעוט אותם הרחק, תוך שהסוואתו מצילה אותו מהם. הראשנים שהתפתחו בצורה מוצלחת יכולים לבקוע למים שתחתיהם במקרה של הפרעה כמו תקיפה.

בתי הגידול הטבעיים של הצפרדע הם יערות גשם של שפלה ראשוניים ומשניים לחים. הצפרדע מסתגלת לשינוי בבית גידול, בתנאי שנשארת צמחייה מעל הנחלים. עם זאת הוא נפגע מעט מבירוא יערות ומזיהום וריסוס יבולים.

## קישורים חיצוניים

* 

## הערות שוליים

קטגוריה:צנטרולניים
קטגוריה:דו-חיים ביערות הגשם של אמריקה המרכזית
בריאן טיירי הנרי

**בריאן טיירי הנרי** (אנגלית:**Brian Tyree Henry**; נולד ב-31 במרץ 1982) הוא שחקן אמריקאי. הוא התפרסם בזכות תפקידו בתור אלפרד "ילד הנייר" מיילס בסדרת הדרמה הקומית "אטלנטה" (2016–2022), עליו קיבל מועמדות לפרס אמי.

## קריירה
בטלוויזיה, הוא ידוע בהופעותיו בסדרות "אימפריית הפשע", "החיים עצמם" ו"המדריך לרוצח". הנרי עשה את פריצת הדרך הקולנועית שלו בשנת 2018 עם תפקידים בסרט השוד של סטיב מקווין "אלמנות", סרט הדרמה הרומנטי של בארי ג'נקינס "סיפורו של רחוב בייל", וסרט גיבורי העל המצויר "ספיידרמן: ממד העכביש". מאז הוא הופיע ב"משחק ילדים" (2019), "ג'וקר" (2019), "גודזילה נגד קונג" (2021), "האישה בחלון" (2021) ו"רכבת הקליע" (2022).

הוא גילם את פאסטוס בסרט היקום הקולנועי של מארוול "נצחיים" (2021). 

בשנת 2022, הוא כיכב בסרט "Causeway", שזיכה אותו במועמדות לפרס אוסקר לשחקן המשנה הטוב ביותר.

הוא גם הופיע על הבמה. עשה את הופעת הבכורה שלו בהפקת שייקספיר בפארק של "רומיאו ויוליה" (2007), ושיחק בהצגות שונות בתיאטרון הציבורי, לפני שהופיע בקאסט המקורי בברודוויי של "ספר המורמון" (2011). בשנת 2014 הוא הופיע במחזמר מחוץ לברודוויי "מבצר הבדידות". 

על הופעתו בתחיית ברודוויי 2018 למחזהו של קנת' לונרגן "גיבור הלובי", הוא קיבל מועמדות לפרס טוני לשחקן המוצג הטוב ביותר במחזה.

## פילמוגרפיה

### קולנוע

### טלוויזיה

### תיאטרון

## פרסים ומועמדויות

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:בוגרי מכללת מורהאוס
קטגוריה:בוגרי בית הספר לדרמה של אוניברסיטת ייל
קטגוריה:אמריקאים שנולדו ב-1982
קידירגלי אונגרבייב

**קידירגלי אונגרבייב** (בקזחית: **Қыдырғали Оңғарбаев**) הוא ספורטאי קזחי מקצועי בתחום הורדת ידיים. קידירגלי מדליסט באליפות העולם, וכן מקום ראשון באליפות אסיה שלוש פעמים ואלוף קזחסטן פעמים רבות. בגביע העולמי "זלוטי טור" עד 95 ק"ג זכה בזהב, ובכסף במשקל כולל.

## ראשית חייו וקריירה
אונגרבייב נולד ב-24 באוקטובר 1994 בעיר שרדרה, שבדרום קזחסטן. מגיל 10 החל לעסוק בהאבקות זרועות במועדון הספורט המקומי "שרדרה הורדות ידיים". בהדרכתו של ארמן קרסיבייב, המאמן הראשי ומייסד המועדון, הוא זכה להצלחה רבה בספורט וזכה בזהב באליפות העולם לנוער ב-2012.

### קריירה מקצועית
באליפות העולם 2012 זכה בזהב בקטגוריית הצעירים ובארד בקטגוריית הבוגרים עד 80 ק"ג.
בשנת 2013, הוא היה שלישי בקטגוריה של עד 95 ק"ג בגביע העולם של נמירוף בחסות ליגת הורדת הידיים המקצועית בארצות הברית.
באליפות רוסיה הפתוחה A1 2014 הוא זכה בארד, כשהוא ניצח בקרב ספורטאים שמאליים מצטיינים כמו יבגני פרודניק וספרטק זולוב, וכן את ארטם טיינוב ולדימיר מנצאקניאן בקרב ימין. במהלך קריירת הספורט שלו, הוא השיג את התואר של האמן הבינלאומי לספורט של הרפובליקה של קזחסטן, הפך לאלוף ארצו מספר פעמים, ואלוף אסיה שלוש פעמים.
בשנת 2017, בגביע העולם המקצועי – "זלוטי טור" בדרגת משקל 95 ק"ג, ימני. לקח את המקום הראשון. בקטגוריית המשקל המוחלט, הוא הפסיד רק למתאבק היד החזק בעולם לבן סגינשווילי, ולקח את המקום השני.
בשנת 2018, בזכות הופעתו המוצלחת בתחרות "זלוטי טור", הוא קיבל הזמנה לתחרות "TOP 8", בה התכנסו מיטב 8 מתאבקי הזרועות בעולם, ללא קשר לדרגת המשקל. בטורניר זה ניצח האתלט הקזחי את הספורטאי הפולני – אלכס קורדצ'ה, שכבד ממנו ב-50 ק"ג, ונכנס לדירוג "ארבעה הראשונים בעולם".

קטגוריה:ספורטאים קזחים
קטגוריה:קזחים שנולדו ב-1994
יחסי ארגנטינה–קוסובו

**יחסי ארגנטינה–קוסובו** הם היחסים הדיפלומטיים בין **[[ארגנטינה]]** ל**[[קוסובו]]**. כיום אין יחסים דיפלומטיים רשמיים בין שתי המדינות, שכן ארגנטינה איננה מכירה בקוסובו.

## היסטוריה
בפברואר 2008 אמר שר החוץ של ארגנטינה , כי "אם היינו מכירים בקוסובו, שהכריזה על עצמאותה באופן חד צדדי, ללא הסכם עם סרביה, היינו יוצרים תקדים מסוכן שיאיים על סיכויינו להסדר מדיני בסכסוך באיי פוקלנד". בנוסף אמר כי נשיאת ארגנטינה כריסטינה פרננדס דה קירשנר לא תמסור שום הצהרה רשמית בנושא. הוא הדגיש כי ארגנטינה לא תכיר בקוסובו.

בדיון שנערך ב-2 בדצמבר 2009 בבית הדין הבין-לאומי לצדק (ICJ), אמרה המשלחת הארגנטינאית כי הכרזת העצמאות של קוסובו "מפרה את המחויבות לכבד את שלמותה הטריטוריאלית של סרביה ואת החובה להסדיר סכסוכים בדרכי שלום", וכי היא "לא ביטלה ולא יכולה לבטל את ריבונותה של סרביה על קוסובו".
## הערות שוליים

קטגוריה:ערכים ללא קטגוריות פיזיות - יחסי חוץ